Total Dhamaal Box Office Collection Day 7: अनिल-माधुरी की जोड़ी ने यूं मचाया धमाल, पहले हफ्ते कमाए इतने करोड़  
'टोटल धमाल' की धांसू कमाई
पहले हफ्ते में कमा डाले करोड़ों
अनिल, माधुरी, अजय की तिकड़ी जमी
Total Dhamaal Box Office Collection Day 7: अनिल कपूर (Anil Kapoor), अजय देवगन (Ajay Devgn) और माधुरी दीक्षित (Madhuri Dixit) की फिल्म टोटल धमाल (Total Dhamaal) ने पहले हफ्ते में धांसू धमाल करते हुए 100 करोड़ के करीब पहुंच गई. पहले वीकेंड पर बॉक्स ऑफिस पर जबरदस्त कमाई करते हुए 50 करोड़ का आंकड़ा पार कर लिया था, लेकिन 100 करोड़ रुपए तक पहुंचने में काफी वक्त लग गया. हालांकि की दूसरे वीकेंड के पहले दिन यानी शुक्रवार को फिल्म 'टोटल धमाल' (Total Dhamaal) 100 करोड़ रुपए का कलेक्शन आसानी से पार कर लेगा. अब देखना होगा कि फिल्म की कमाई में रफ्तार धीमी होती है या तेज, क्योंकि इस हफ्ते कार्तिक आर्यन की फिल्म 'लुका छुपी' (Luka Chuppi) भी रिलीज हुई है.
'टोटल धमाल' (Total Dhamaal) में अनिल कपूर (Anil Kapoor), अजय देवगन (Ajay Devgn) और माधुरी दीक्षित (Madhuri Dixit) की तिकड़ी ने ऐसा धमाल मचाया कि हर कोई सिनेमाघर में जाकर फिल्म देखने के लिए काफी उत्सुक दिखा. फिल्म ट्रेड एनलिस्ट तरण आदर्श ने अपने ट्विटर अकाउंट के जरिए जानकारी देते हुए लिखा, 'तीन दिन में 50 करोड़ और 5 दिन में 75 करोड़ रुपए का बॉक्स ऑफिस कलेक्शन. पहले सप्ताह में आसानी से 92 करोड़ कमा लेगी. धमाल सीरीज की यह फिल्म इंडिया में पहले से ही शानदार ग्रास कलेक्शन कर रही है.'
 
#TotalDhamaal is steady on Day 6... Minimal decline [mass pockets] should ensure healthy returns in Weekend 2... Inches closer to ₹ cr... Fri 16.50 cr, Sat 20.40 cr, Sun 25.50 cr, Mon 9.85 cr, Tue 8.75 cr, Wed 7.05 cr. Total: ₹ 88.05 cr. India biz.
ट्रेड एनलिस्ट तरण आदर्श ने एक अन्य ट्वीट करके बतलाया, 'पहले सप्ताह में शानदार कमाई करते हुए फिल्म ने शुक्रवार को 16.50 करोड़, शनिवार को 20.40 करोड़, रविवार को 25.50 करोड़, सोमवार को 9.85 करोड़, मंगलवार को 8.75 करोड़, बुधवार को 7.05 करोड़ रुपए कमाए.' रोजाना की कमाई को देखते हुए यह कहा जा सकता है कि गुरुवार को करीब 7 से 8 करोड़ रुपए का कलेक्शन कर लेगी. फिलहाल अब तक का कुल बॉक्स ऑफिस कलेक्शन (Total Dhamaal Box Office Collection) करीब 93 करोड़ से ज्यादा का कर डाला है.

अनिल कपूर (Anil Kapoor), अजय देवगन (Ajay Devgn) और माधुरी दीक्षित (Madhuri Dixit) की 'टोटल धमाल' (Total Dhamaal) का बजट लगभग 100 करोड़ रुपए का है. फिल्म को अच्छे रिव्यू नहीं मिलने का बावजूद भी यह जोरदार कमाई कर रही है. बता दें कि 'धमाल' सीरीज  (Dhamaal Series) की पहली फिल्म 2007 में रिलीज हुई थी. जिसमें संजय दत्त (Sanjay Dutt),अरशद वारसी (Arshad Warsi), रितेश देशमुख (Riteish Deshmukh), जावेद जाफरी (Javed Jaffrey) और आशीष चौधरी (Ashish Chaudhary) लीड रोल में थे.
'धमाल' को दर्शकों का भरपूर प्यार मिला था. सीरीज की दूसरी फिल्म 'डबल धमाल' 4 साल बाद 2011 में रिलीज हुई थी. बॉक्स ऑफिस पर फिल्म को बहुत बड़ी ओपनिंग नहीं मिली थी. धमाल सीरीज की तीसरी फिल्म 'टोटल धमाल' (Total Dhamaal) में कई नए किरदार जुड़े हैं. जिनमें अजय देवगन, अनिल कपूर और माधुरी दीक्षित शामिल हैं.